text: Niels er manden bag naverne
  15 maj 2015 kl. 11.59
  Værtshusejer i Ribe har fået 300 navere til byen. Det er han meget stolt over.
  Niels Toft, 46 år, fra Ribe, er en meget travl mand. Han skal få alt til at klappe på det første navertræf nogensinde udenfor Tyskland og den tysktalende del af Schweiz.
  I to år har han arbejdet på sagen.
  - Jeg har en del venner, der er navere, og jeg er vild med deres livsform, siger Niels Toft til TV SYD.
  Han har navere boende derhjemme, både i kælderen, på loftet og i telt ude i haven og naverne her hilser på ham hele tiden. Han er tydeligvis velset.
  Selv er han medejer af værtshuset Stenbohus, hvor navere har taget plads ved baren. De er kendte for at drikke. Og der er 300 af dem i byen til træffet. 
  Tidligere var han ejer af Stenbohus. Med hustruen Tinne Rieck under uddannelse og de har fire børn.
  - Hatten var ved at lette, så vi besluttede os for at hive stikket helt ud og tage til Australien. Det var den bedste beslutning nogensinde, siger han.
  Et år efter var han igen bag baren på Stenbohus, fattigere på penge, men rigere på livet - og glad. 
  Nu kan han se sit arbejde med at få navertræffet til Ribe. Mændene med deres karakteristiske sorte dragter og hatte er alle steder i midtbyen. 
  Man siger, at ni måneder efter et navertræf kommer der en befolkningstilvækst. Det får vi at se til den tid.
  